|  |  |  |
| --- | --- | --- |
| |  | | --- | |  | | Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број:152-02-36/2017-04  25. мај 2017.  Немањина 22-26  Б е о г р а д | |
|  |
| На основу члана 3. став 2 Правилника о стручном испиту за посреднике у промету и закупу непокретности („Службени гласник РС”, број 75/14 и 39/17) објављује се  **ОБАВЕШТЕЊЕ О ИСПИТНОМ РОКУ ЗА**  **ПОЛАГАЊЕ СТРУЧНОГ ИСПИТА**  Решењем министра трговине, туризма и телекомуникација број: 152-02-34/2017-04 од 22. маја 2017. године утврђено је да **испитни рок I/2017** **за полагање стручног испита за посреднике у промету и закупу непокретности** (у даљем тексту: Стручни испит) **траје од 15. јуна до 31. августа 2017. године.**  Пријаве за Стручни испит подносе се поштом (на адресу: МИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈА, Комисија за спровођење стручног испита, Омладинских бригада 1, 11070 Београд) или се могу предати на писарници Палате СИВ 3 (на истој адреси), у периоду   * **од** **25. маја до 5. јуна 2017. године -**   Кандидати могу **преузети Образац захтева за пријаву Стручног испита на званичној Интернет страници Министарства трговине, туризма и телекомуникација** [**www.mtt.gov.rs**](http://www.mtt.gov.rs) **(на почетној страници се налази фајл „Информације за посреднике“) и исти попунити** или захтев могу написати руком односно откуцати, с тим да садржи све податке из члана 4. Правилника о стручном испиту за посреднике у промету и закупу непокретности.    Кандидати уз пријаву подносе следеће доказе:   1. доказ о пребивалишту на територији Републике Србије (копију личне карте и извод електронског читача биометријске личне карте, ако је то технички могуће, а у супротном – копију личне карте); 2. доказ о томе да има најмање IV степен стручне спреме (**оверену копију дипломе**); 3. доказ о извршеној уплати таксе за полагање испита (за готовинска плаћања примерак уплатнице, а за безготовинска плаћања копију извода банке и копију налога за пренос средстава).   Ове доказе задржава Министарство трговине, туризма и телекомуникација и не враћају се кандидату.    **Износ таксе за полагање стручног испита износи 14.000,00 динара.** Прималац: Министарство трговине, туризма и телекомуникација, на рачун број 840-30691845-97, позив на број: 97 41-601 (У прилогу попуњен примерак уплатнице).  Сходно Закону о републичким административним таксама, („Службени гласник РС“, број 45/15 од 22. маја 2015.) уз Захтев за пријаву полагања стручног испита потребно је приложити и **доказ о уплаћеној** **административној такси (Поглавље: I. Захтеви, Тарифни број 1.) у износу од 300,00 динара.** Прималац уплате: Буџет Републике Србије, на рачун број 840-742221843-57, позив на број: 97 50-016 (У прилогу попуњен примерак уплатнице).  Сходно члану 3. став 2. Правилника о стручном испиту за посреднике у промету и закупу непокретности Председник комисије која спроводи Стручни испит одредиће датум, време и место полагања писменог и усменог дела стручног испита. **Обавештење о терминима полагања писменог дела Стручног испита (теста) и усменог дела Стручног испита, са списком кандидата који полажу, биће објављено на званичној Интернет страници Министарства трговине, туризма и телекомуникација,** **најмање десет дана пре термина одржавања теста, односно усменог дела Стручног испита.**  **Моле се сви кандидати да прате званичну Интернет страницу Министарства трговине, туризма и телекомуникација** [**www.mtt.gov.rs**](http://www.mtt.gov.rs)**, јер се сва обавештења која се односе на полагање Стручног испита објављују искључиво на овом месту.**    Секретар Испитне комисије Председник Испитне комисије  Душица Ђорђевић, дипл. правник Сандра Докић, в.д. секретар министарства |